Foto: twitter.com UFC Rossiyalik aralash yakkakurash jangchisi Xabib Nurmagomedov UFC bilan shartnomasi yakunlangandan keyin amerikalik bokschi Floyd Meyvezerga qarshi jang o‘tkazishi mumkin. Xabibning agenti Ali Abdulaziz mijozining amerikalikka qarshi jangi 2019 yildayoq bo‘lib o‘tishi mumkinligini aytgan. Uning aytishicha, jang boks qoidalari bo‘yicha o‘tishi kerak. Avvalroq UFC prezidenti Dana Uayt Nurmagomedov va Meyvezer o‘rtasidagi jang faqatgina oktagonda o‘tishi kerakligini aytib, bu jangning o‘tkazilishini taqiqlagan. Ali Abdulazizning aytishicha, Xabib UFC bilan tuzgan shartnomasiga ko‘ra yana bitta jang o‘tkazishi qoldi. Nurmagomedov Konor Makgregorni mag‘lub etgandan bir necha kun keyin Meyvezerni jangga chaqirgan. Meyvezer Xabibning chaqirig‘ini qabul qilgan.